Mõttetalgud: abimaterjalid mentorluse läbiviimiseks ja tutvustamiseks
2022-10-21 10:30 - 12:00 (Europe/Tallinn) | Teams
Koostöös PARE-ga soovime pidada mõttevahetust, millised abimaterjalid mentorluse läbiviimiseks ja millised mentorluse tutvustamiseks võiksid olla. Oleme nende mõtete teostamiseks jõud ühendanud.
Koos jõuame rohkem.
Tule mõtle kaasa, mis oleks hea teha mentorluse edu tagamiseks. Saad anda oma panuse mentorluse arendusse, soovi korral ka ise teostusel osaleda.
Oma osalussoovist kirjuta Üllele e-mailile info@mentoritekoda.ee

Lähme külla: Kõrgem Usuteaduslik Seminar ja mentorlus
2022-11-23 16:30 - 18:30 | Kõrgem Usuteaduslik Seminar, Koskla 18, Tallinn, Eesti
Lähme külla Kõrgem Usuteaduslik Seminarile ja uurime, mis asi on holistlik inimkäsitlus ning kuidas seda mentorluses kasutatakse.
Rektor Einike Pilli ja arendusjuht ning mentorluse koordinaator Meego Remmel tutvustavad kooli üliõpilaste ja õppejõudude mentorluse praktikat ning selle aluseks olevat holistlikku inimkäsitust.
Üritus on koja liikmetele tasuta.
Registreeri end palun hiljemalt 21.novembri õhtuks siin.

EMK jõuluõhtu
2022-12-12 17:00 - 19:30 | Püha Johannese Kool, Kivimäe 25, Tallinn, Eesti
Et koja üheks eesmärgiks on liikmete areng paremaks inimeseks saamisel nimel ja hea koht arenguks on muidugi kool, siis on ka sel aastal koja jõuluõhtu väikese vimkaga.
12. detsembril ootame kõiki tagasi lapsepõlve ja otse inimeseõpetuse tundi sügisel valminud Püha Johannese Kooli.
Tunni viib läbi narratiivpedagoogika meetodil õpetaja ja näitleja Liina Olmaru.
Ajakava:
17.00 kogunemine
17.15 tutvumine kooliga
18.00 inimeseõpetuse tund
19.00 tordi söömine
Palun võta kaasa värvipliiatsid!
Kuna klassiruumi mahub 30 inimest, siis kiirusta registreerimisega. Registreeri end palun hiljemalt 08.12.2022 siin.
Osalustasu EMK liikmele 15 EUR, teistele 30 EUR.

Lähme külla: coaching ja mentorlus Elisas
2023-01-13 14:00 - 16:30 | Elisa, Sõpruse pst 145, Tallinn, 13425
Lähme külla ja arutame koos Elisa juhtidega kuidas organisatsiooni coachide ja mentorite töö on korraldatud, millised on väljakutsed juhtidel ja mentoritel ning mis organisatsioon sellest kasu saab. Elisas (Sõpruse puiestee 145 B korpus III korrus) on mentorite koja võõrustajaks suhtekorraldusjuht ja juhtimiscoach Marika Raiski.
NB! Üritus on ainult EMK liikmetele. Vajalik eelregistreerimine. Oma osalemissoov registreeri siin hiljemalt 11.jaanuari õhtuks.

Talverännak Kõnnumaal
2023-01-20 10:00 - 16:00 | Kõnnumaa
Koguneme kell 10 Palukülas, Loode-Eesti kõrgeima tipu all.
Teeme mõnusa tiiru (~10km) talvises looduses ja kiikame talvisesse rappa.
Kella kahest sööme head- paremat Kädva küla seltsimajas.
Peale seda räägime palverännakust, kui viisist inimesena kasvada. Uurime, miks sinna minnakse ja millega tullakse.

Enda kogemust tuleb jagama kogenud palverändur Jane Vain.
Ta on käinud nii Camino de Santiago rajal kui olnud üks Tallinn-Valga palverännutee rajajatest. Käinud Valgast- Riiga, Riiast Kaunasesse jne. Igapäevatööna kannab ta inimhingede eest hoolt Järva-Madise koguduses.

Päeva lõpetame kella neljaks.
Osalustasu koja liikmele 25EUR, külalistele 55EUR.
Registreerimine kuni 17.01.2023 õhtuni siin.
Osalejatele saadame mõni päev varem täpsema info maili peale.

Lisainfo: ain.mihkelson@gmail.com

Muutuste teejuht - kuidas iseennast ja teisi keerukustest läbi juhatada?
2023-04-05 16:00 - 18:00 | Miltton, Telliskivi 60/2, I-hoone, C-sissepääs, 5. korrus, Tallinn, Harju, 11415
Selleks, et areneda ja edasi liikuda, ei saa üle ega ümber muutustest, millega kaasneb vähemal või rohkemal määral segadust. Kuidas kasvatada juhina võimekust muutusi algatada ning ennast ja oma inimesi heitlikust perioodist positiivse energiaga läbi juhtida? Muutused saavad olla edukad vaid siis, kui emotsioonid on targalt reguleeritud, muutuste vajalikkus päriselt teadvustatud ja elluviimise protsess õiglaselt üles ehitatud. Võtame kokkusaamisel luubi alla muutuseprotsessi olemuse ning vaatame, mida igas etapis teha annab.
Arutelu veab Eva-Maria Kangro.
Ta on psühholoog ja muutustenõustaja, Miltton New Nordicsi partner. Ta aitab meeskondadel ja (enese)juhtidel kasulikke muutusi ellu viia ning keset väljakutseid heas vaimses vormis püsida. Tema kogemustepagas sisaldab laia spektrit tegevusi, mis on kõik ühe või teise nurga alt seotud inimkäitumise tõlgendamise, suunamise ning suhete juhtimisega. Milttonis veab Eva-Maria muuhulgas Juhi mõju kasvuprogrammi ning suhtlemistreeninguid.
Eva-Marial on doktorikraad psühholoogias ja ta on üks Eesti Motiveeriva Intervjueerimise Treenerite Assotsiatsiooni asutajatest. Muuhulgas armastab ta elu ilu, kus on tähtsal kohal muusika, tants ja head suhted.
Osalustasu: 10 eurot EMK liikmetele, 15 eurot külalistele.
Registreerimine kuni 03.04.23 siin.
Kohtumiskoht: Milttonis aadressil Telliskivi 60/2, I-hoone, C-sissepääs, 5. korrus. Ehk lihtsamalt: Telliskivi Rahva Raamatu/ Literaadi restorani kõrvaluksest sisse ja viiendale.
Parkimiseks on kõige mugavam ja soodsam võimalus Balti jaama parkla (EP110), kus on esimene tund tasuta ja kogu ööpäev 5 €. Alternatiiv on sisehoovi parkimisala EP86, mis ulatub Vaba lava taha välja.
Ja kõige (ennast)säästvam on Telliskivvi autoga üldse mitte trügida 🙂
Lisainfo ja täiendavad küsimused: eva-maria.kangro@miltton.com
Peatse kohtumiseni!
Lisa

Kuidas olla tulemuslikum õppija ja õppimise toetaja?
2023-04-11 09:00 - 13:15
Õppida on võimalik kahel viisil: kas õppida homseks või terveks eluks. Esimeses oleme kõik profid.
Kui sind kõnetab teine variant ja sa tahad olla tulemuslikum õppija ja õppimise toetaja, siis kutsume Sind kaasa mõtlema kahel vebinaril.
I osa toimub 11. aprillil kell 9.00-13.15 ja jätkuosa 18. aprillil kell 9.00- 13.15.
Vebinar on suunatud kõigile, kes tahavad ise õppida nagu profid või kes arengupartneri või juhi rollis on õppimist toetamas.
Vebinaril:

räägime neurobioloogilises vaates, kuidas meie aju õpib ja mida selle teadmisega päriselus pihta hakata;
mis kasu on aju õppimisviiside tundmisest iseõppijana ja teiste arengu toetajana;
kuidas meie mõtlemisviis, sisekõne ja uskumused õppimist soodustavad või takistavad;
muuhulgas saad vebinaril ka teada, mis rolli mängivad õppimises refleksioon, mugavustsoon, stress, sisekõne ja hinnangud, kasulikud õpistrateegiad, seoste ehitamine ning muudki põnevat.

Õppimist aitavad mõtestada KATRIN KELDER ja RUTI EINPALU
Registreerimine kuni 03. Aprill siin.
Osalustasu EMK liikmetele on 100 eurot, mitteliikmetele 130 eurot
Rõõmsa kohtumiseni!
Katrin ja Ruti
Lisainfo Katrin 5144077 katrin.kelder@gmail.com ; Ruti 5029960 ruti.einpalu@gmail.com

Ruti on coach ja koolitaja, varasemalt mitmekülgse kogemusega tippjuht.
Ruti on sertifitseeritud suhtlemistreener (Gordon Training Int). Ruti on lahenduskeskne coach ja meeskondlik coach (Erickson College Int) ning omab ICF akrediteeringut PCC. Ruti on töötanud 18 aastat koolitaja ja mentorina ja 8 aastat coachina toetudes neuroleadershipi põhimõtetele. Viimastel aastatel on Ruti keskendunud õppimise neurobioloogilisele alusele. Ruti kohta loe lähemalt siit.

Katrin on superviisor, coach ja koolitaja, kogemustepagasis ka juhiroll erinevatest sektoritest. Katrin on lõpetanud International Supervision and Coaching Institute, õppinud organisatsioonikäitumist Tallinna Ülikoolis ja täiendanud ennast lahenduskeskse lühiteraapia ja muutuste juhtimise vallas. Praegu on õppima innustavateks teemadeks, süsteemne lähenemine ja konstellatsioonid arenguparnerluses.

Kevadseminar "Kannapöörded"
2023-05-03 14:00 - 18:15 | Stuudio 2, Vabriku 6, Tallinn, 10414, Eesti
Kutsume sind põnevale kevadseminarile „Kannapöörded“.
Esinejad: Siiri Sisask ja Peep Vain
Siiri ja Peep jagavad oma kannapöörete tagamaid.
Mis paneb edukad inimesed püünelt maha astuma? Mis annab neile selleks jõudu?
“Siiri on sügav, põhjani aus ja ehe, suure missiooniga ja meeletult inspireeriv. Ta on loonud laule, mis on meile, eestimaalastele, märgilised ja jäävad selleks. Palju aastaid oma elust on pühendanud hooleta jäänud lastele tugisüsteemi loomisele. Viimased aastakümned on tema vaimne kaaslane olnud Uku Masing. Siiri elab üksinda talus sügavas metsas ja teeb hullupööra palju kõikvõimalikku talutööd. Tema talusse on võimalik minna seda kõike kaema, kui ta teeb suviseid kodukontserte. Soovitan väga, sest tagasi tuled sa pisut teise inimesena.“ – Ruti Einpalu
“Peep on mees, kes on teinud hulle tempe. Olnud müügimeeste guru nr 1 Eestis. Toonud kokku Saku Suurhalli täie rahvast, kes kõik püüdlesid parema elu poole. Pannud inimesi sütel käima ja kannapöördeid tegema. Rääkinud ja kirjutanud kõige olulisemast. küsimusest. Puudutanud tuhandeid inimesi sügavalt ja aidanud neil kasvada. Sh ka minu elu kahel korral päästnud. Tänaseks toimetab aga sootuks müstilistel radadel.” – Ain Mihkelson
Lisaks räägime olulistest muutustest meis endis, jagame rõõme ja tähistame ilusat kevadet.
Osalustasu EMK liikmele 25 eurot, külalistele 40 eurot.
Registreerimine kuni 28.04 siin.
Tule ja teeme koos ühe ilusa pärastlõuna!

Sügismatk Koitjärve rabas
2023-09-08 10:00 - 15:30 | Aegviidu, Aegviidu, Harjumaa, Eesti
Kutsume sind 8. septembril sügismatkale avastama ühte ilusamat Kõrvemaa raba. Matkame laudteeta Koitjärve rabas, kuhu varsti enam ei pääse (polügooni laiendus).
Alustame kell 10 Koitjärve raba lähistelt Jägala-Aegviidu maanteel suure antenni lähistel siin.
Külaline Liina Altroff
Räägib meile enda kasvamise loo teadmatusse hüppamisest. Seejärel jagab, kuidas ta ~1400 inimesega organisatsiooni üleval hoiab ja tekitab loovat õhkkonda.
“Seitse aastat tagasi ütles Elu, et mine kooli. Võtsin kutset kuulda ja minust sai äkitselt koolijuht, kes varem polnud päevagi koolis töötanud. Jüri Gümnaasiumis, 1400 õpilase ja 200 töötajaga hiidkoolis alustan nüüd juba neljandat aastat. Kool on minu jaoks suure tähendusega koht, kus kõik on õppijad. Siin peegelduvad kogukondlikud meeleolud ja ühiskondlikud protsessid. Paljastub igaühe inimlik rõõm, aga ka sügavam mure. Jüri Gümnaasium on organisatsioon, kus iga uus töötaja saab enda kõrvale inspireeriva ja toetava koolitatud mentori. Tegutsevad tööjõustajad ning koolil on töötajasõbraliku organisatsiooni kuldmärgis. Mõtleme kogu aeg, kuidas kõiki õppijaid päriselt hoida ja edasi aidata, näidata neile oma töö erinevaid tahke ja seoseid. Tähtis on kogemuste jagamine, ühine tegutsemine ja head suhted.” Liina Altroff
Liina Altroff
Matka kestvus
on umbes 5 tundi. Nagu meie matkadel kombeks, käime Kivijärves või mõnes teele juhtuvas rabalaukas ujumas – võta vajalik varustus ühes.
Meie sihiks on Kivijärv, mille ääres teeme lõuna ning veeretame jutulõnga. Et lõuna oleks mitmekesine, teeme ühise laua, kuhu igaüks saab võtta palasid jagamiseks. Olen kindel, et kohtame ka seeni ning marju 😉
Üldjuhul on Koitjärve raba tossuga läbitav, kuid kummikuga on kindlam.
Matkajuhiks on meie asutajaliige ja kogenud matkaja Veiko Hintsov.
Osalustasu:
EMK liikmele 25EUR, külalistele 45EUR.
Registreerimine
kuni 06.09 õhtuni siin: https://forms.gle/yu3nDsVg6wBVptWV7
Lisainfo ja küsimused: veiko.hintsov@gmail.com

Vaimne tarkus inimestega töös
2023-11-21 14:00 - 17:30 | Fontes, Sepapaja 6, Tallinn, Harju, 11415
KUIDAS RÄÄKIDA TEEMAST, MILLEST RÄÄKIDA EI TIHATA?
Teadusuuringute järgi tagab vaimsusega tööl arvestamine:

Suurema rahulolu töö ja eluga;
Parema tervise,
Tugevama tööle pühendumise;
Tootlikkuse ja jätkusuutlikkuse kasvu.

Juhtide, mentorite ja coachide töötoas vaatame:

Miks on vaimne tarkus ehk spirituaalne intelligentsus (SQ) tähtis?
Erinevate intelligentsuste mõju elus ja töös (IQ, EQ, PQ, SQ).
Kuidas on SQ seotud motivatsiooniga?
Kuidas seda käsitleda mentori, juhi ja coachina?

Proovime tehnikaid, mis:

Aitavad ennast ja teisi paremini kuulata ning mõista.
Suurendavad enesekindlust vaimsete teemade käsitlemisel.
Loovad selgust sinu töötajates ja klientides.

Õpe toimub turvalises õhkkonnas, kus:

Jagame näpuotsaga teooriat ja mudeleid.
Jagame inspireerivaid lugusid.
Saame uusi taipamisi.
Proovime, mis sinu jaoks töötab.

Ain Mihkelson
Töötoa viib läbi Ain Mihkelson:

On teemat alates 2010. aastast uurinud;
Kasutab igapäevaselt elus ja töös klientidega;
2022 kaitses sel teemal Tartu Ülikooli magistrantuuri väitekirja cum laude.

Pikemalt saad Aini kohta lugeda siit.
Mida osalejad on öelnud:
“Koolitus oli ühtviisi hariv, maailmapilti avardav ja ka iseenda mõttes avastus- ja kogemusrikas. Üks parimaid võimalusi toetatud keskkonnas iseendaga olla ja iseendasse vaadata.” Kadri Sooberg-Aettik
“Mind vaimustas sinu rahulikkus ja kontakt kõigiga, kohalolu oli täiuslik ja väärib eraldi tänu.” Jüri Kriisemann
“Vaimustas mõnus sünergia mis tekkis kõigi osalejate vahel, vahetu, avatud ja siiras suhtlus. Vaimustas sinu oskus oma leebel ja tasakaalukal moel kõiki kaasata ja koos tegutsema panna. Olen sulle siiralt tänulik selle imelise päeva eest!” Tiiu Hinnov
Osalustasu:
EMK liimetele 125EUR+km
Külalistele 145EUR+km
Grupi suurus kuni 10 inimest.
Registreerimine kuni 19.11.2023 või kohtade täitumiseni siin

Koja jõuluõhtu
2023-12-12 17:00 - 20:30 | BakBak Studio, Marati 5, Tallinn, Eesti
Saame kokku Eesti Mentorite Koja jõuluõhtul BakBak Stuudios.
Mis on plaanis:

Räägime koja 2024.aasta tegemistest
Külas on Indrek & Timotheus Sammul, kes õpetavad, kuidas luua kujutlust ja atmosfääri
Kaetud on toidulaud

Algus kell 17:00. Soovijatele kell 16:30 Põhjala ekskursioon.
Koja liikmele on jõuluõhtu tasuta. Kaaslane 25 eurot
Palun registreeri osalus enne 06.12.2023 siin

Töötuba „Metafooride ja poeesia kasutamine mentorluses“
2024-01-24 15:30 - 17:00 | Zoom
Juba ammustest aegadest teatakse, et sõnal ja lugudel on vägi. Inimese enda sõnakasutus on mentorile mõjus töövahend. Harjutame töötoas nende märkamist ja kasutamist. Lühilood ja luuletused võivad aidata menteel keerulistel teemadel mõelda ja mõtteid välja öelda. Proovime töötoas neutraalses toonis luule ja lühilugude kasutamise võtteid. Saad nende toel luua enda loovmeetodite kogu, mida juba järgmisel mentorkohtumisel katsetada.
Metafoorid ja poeesia võivad aidata:

avastada enda mõtteid, tõsta teadlikkust ja avada uusi vaatenurki;
jõuda sügavamate arusaamadeni ja juurpõhjusteni;
rühmakohtumistel võrrelda mõtteid ja emotsioone.

Teeme töötoas läbi kuus metafooride, luule ning lühilugude (storytelling) kasutamise loovvõtet. Iga osaleja saab kaasa kümmekond lihtsa keelekasutusega neutraalses stiilis luuletust/lühilugu.
Juhendaja: Kaire Viil, mentor, juhtimiscoach, 7. taseme täiskasvanute koolitaja
Palun registreeri end siin.
Zoomi link on siin.
Lingi töötuppa saadame enne töötoa algust.

VÕIMUintelligentsus töötuba
2024-02-07 13:00 - 17:00 | Tallinna Teeninduskool, Majaka 2, Tallinn
Meil kõigil on võim ja sellega kaasneb võimalus ja vastutus kasutada võimu võimalikult hästi enda, teiste ja hetkeolukorra heaks. Võimu aluseks ei ole ainult formaalne positsioon, vaid ka inimese isiklikud omadused, teadmised ja sotsiaalne positsioon.
Töötoas räägime, kuidas võimu kasutada intelligentselt nii juhi, mentori kui ka inimesena. Saame ülevaate teooriast ja teeme ka praktilisi harjutusi.
Teema on oluline, et oma võimu ja mõju mitteteadvustamine võib põhjustada võimu alakasutamist või kuritarvitamist, tekitada pingeid ja konflikte. Teadvustatud ja omaks võetud võim tugevdab enesekindlust ning on oluline ressurss eesmärkide saavutamisel ja koostöös.
Töötoa teemad:
VÕIM JA MINA

Mis on võim?
Mis võim meiega teeb?
Võim, staatus ja privileegid
Võimuintelligentsus – oma võimu ja mõju teadvustamine
Mentori rollis ja rolliga kaasnev võim ja mõju ning kuidas seda kasutada
Praktiline harjutus

VÕIM JA JUHTIMINE

Teadlik ja mitteteadlik võimu ala- ja ülekasutamise juhtimises
7 käitumise liiki, kuidas tuleb juht oma rolli ja selle mõjuvõimuga toime
Praktiline harjutus

Töötoa viib läbi:
Viktoria Saat
VIKTORIA SAAT on psühholoog, koolitaja, coach ja superviisor. Viktoria toetab ja nõustab juhte, spetsialiste ja meeskondi vaimse heaolu, kaasava juhtimise, koostöö ja meeskonnatöö, konfliktide ja muudatuste juhtimise, võimuintelligentsuse jt teemadel. Viktoria on Diamond Power Index®, Power Intelligence® sertifitseeritud coach, International Supervision and Coaching Institute – ISCI juhatuse liige ja õppejõud. Viktoria on raamatu „Suhte alkeemia“ autor (Eesti Ajalehed, 2010).
www.viktoriasaat.ee, www.isci.ee
Osalustasu:
EMK liikmele 45,00 eurot; külalisele 90,00 eurot
Registreeru palun siin.

Radisson hotelli külastus
2024-02-28 15:00 - 17:00 | Rävala pst 3, Rävala pst 3, Tallinn, Eesti
Teeme ringkäigu hotellis ja uudistame, kuidas töötab külalislahkuseäri.
Uurime, kuidas ehitada ja hoida meeskonda, mis suudaks pakkuda 5-tärni teenindust.
Külastus on koja liikmetele tasuta.
Pane end palun kirja siin.

EMK Kevadseminar 2024
2024-05-14 14:00 - 18:00 | Rävala pst 3, Rävala pst 3, Tallinn, Eesti
Päevakava:
I Üldkoosolek: EMK 2023 aasta tegevusaruande kinnitamine
II Töötuba: Visualiseerimine mentorluses Kati Orava juhendamisel:
Kas oled mõelnud, kuidas:
· teha keerulised teemad lihtsamaks;
· meisterlikult ja visuaalselt mõtteid paberile panna;
· aidata mõjusalt ning mänguliselt oma menteed eesmärkide seadmisel?
Töötoas saad julguse lihtsalt joonistada ja visuaalseid eesmärgipilte luua. Koged mängulisuse võlu ja olulisust nii koostöös kui planeerimises.
Tule ja murra müüt, et joonistamine on ainult lastele või kunstnikutele ja koge, et see saab olla väga võimas tööriist.
Töötoas õpetab Kati Orav kasutama visualiseerimist mentorluses. Usume, et visualiseerimise abil on võimalik minna sügavuti, jääda meelde ja lihtsustada keerulisi probleemipuntraid.
Osalustasu
Kevadseminar on EMK liikmetele tasuta.
Külalistele 45 eurot.
Registreerimine (ja selle tühistamine) kuni 06.05.2024 siin.
Toimumiskoht: Radisson Collection, Rävala pst 3, ruumis Brüssel
Lisainfo ja küsimused: info@mentoritekoda.ee

EMK Sügisseminar 2024
2024-09-09 14:00 - 17:00 | Mantel ja Korsten, Jaan Poska 19a, Tallinn, Estonia
Päevakava:
I EMK juhatus tutvustab sügishooaja tegemisi.
II Ettekanne: “Kuidas võiks jungiaanlikust vaatepunktist mõtestada mentorlust?” Sügavuti aitab minna Monika Luik.
Mis toimub lisaks silmaga nähtavale ja millised arhetüüpsed mustrid mõjutavad mentori ja mentii suhet? Carl Gustav Jung, üks psühholoogia teerajajatest, on öelnud: “Kahe isiksuse kohtumine on nagu kahe keemilise aine segamine: kui mingi reaktsioon toimub, siis muutuvad mõlemad.”
III Kogemuslugu: Maarja Oviir-Neivelt peegeldab Perepesa projekti koostööd Eesti Mentorite Kojaga.
Millist lisaväärtust loodi ning millised olid ootused ja hirmud?
IV Suhtleme silmast silma ja laseme hea maitsta suupistetel.

Osalustasu
Kevadseminar on EMK liikmetele tasuta.
Külalistele 25 eurot.
Registreerimine (ja tühistamine) toimub kuni 2. septembrini SIIN.
Toimumiskoht: restoran Mantel ja Korsten, Jaan Poska 19a, Tallinn.
Lisainfo ja küsimused: info@mentoritekoda.ee

Sügismatk Lõuna-Eestis Kooraste järvedel
2024-09-20 10:30 - 17:00 | Vidrike Külamaja
Eesti Mentorite Koja sügismatk Lõuna-Eesti Kooraste järvedele
Matkal kanuutame mööda maalilisi ja rahulike vetega Kooraste järvi, jagame muljeid ja einestame kohalikus söögikohas. Vestlusi järvel ja külamajas veab Aavo Kokk.
Ajakava:
10.30-11.00 Kogunemine Vidrike külamajas, Lõuna-Eestis. Külamajja jätame ka autod.
11.00 Meid viiakse matka alguspunkti ja asume läbima Kooraste aheljärvestiku 6 järve (Vidrike järv, Voki järv, Lambanaha järv, Naha järv, Lubjaahju järv, Liinu järv).
13.30 Jõuame tagasi Vidrike Külamajja, sööme lõunat.
15.00 Ligikaudne ürituse lõppemisaeg.
Mida võtta kaasa?
Kanuus kulub marjaks väike võileib ja jook.
Jalanõude valikul tasub arvestada, et vahepeal tuleb ületada mõni märjem ala.
Osalustasu on 35 EUR (sisaldab lõunasööki ja kanuu renti).
NB! Osalemiseks registreeru enne 19. septembrit SIIN.
Kui oled teinud eelregistreerimise, ei pea end enam uuesti kirja panema.
Matk on mõeldud koja liikmetele.
Lisainfo: Ülle Susi, susi.ulle@gmail.com
Kohtumiseni sügismatkal!

Tiina Sakkose veebitöötuba "Muudatuste juhtimine"
2024-10-02 15:00 - 16:30 | Teams
Töötuba “Kuidas edukalt muudatusi juhtida?”
Kas oled kunagi olnud olukorras, kus organisatsioonilised muutused jäävad poolikuks ja tekitavad rohkem probleeme kui lahendusi?
Pakun, et su vastus on “jah!”. Ka ülemaailmne statistika näitab, et üldiselt ei saa me organisatsioonides muutustega just väga hästi hakkama ning valdav enamus neist kukub läbi.
Räägime töötoas, mis on muudatuste juhtimine ning harjutame, kuidas juhtida muudatusi nii, et inimesed kaasa tuleks ja need päriselt jõustuks.
Töötuba viib läbi Tiina Sakkos ja see toimub Teamsis (link saadetakse registreerunutele).
Osalemine koja liikmetele tasuta, külalistele 30 eurot.
Registreeru SIIN.

Kairit Mermani veebitöötuba "Tugevad tunded ja keerulised otsused mentorluses"
2024-10-09 14:00 - 16:00 | Teams
Töötuba keskendub mentor-mentee kohtumisel esilekerkivatele tugevatele tunnetele, emotsioonidele ja ootamatutele olukordadele.
Saad ülevaate, kuidas erinevad elusündmused võivad tekitada leinareaktsiooni mentorkohtumisel. Käsitleme, kuidas neid hetki märgata ning menteed sellistes olukordades toetada nii, et säiliks usaldusväärne ja toetav suhe.
Samuti uurime, kuidas emotsionaalselt intensiivsed olukorrad võivad tekkida ja millised strateegiad aitavad mentoritel luua turvalist keskkonda, kus mentee saab oma tundeid avameelselt väljendada, ilma et see suhte kvaliteeti kahjustaks.

Läbiviija: Kairit Merman
Kairit tegelenud meeskondade ülesehitamise ja tööprotsesside tõhustamisega üle 15 aasta.
Viimastel aastatel on ta süvitsi tegelenud meeskonnaliikmete potentsiaali arendamisega ja nende toetamisega, et nad suudaksid saavutada parima tulemuse ka keerulistes eluolukordades.
Kairit keskendub oma töös sellele, kuidas isiklikud ja perekondlikud väljakutsed mõjutavad tööalast dünaamikat ja tõhusust, ning kuidas neid tegureid arvesse võttes saab meeskondi veelgi paremini juhtida ja toetada.
Seminar toimub Teams’i keskkonnas, link saadetakse registreerunutele.
Hind: EMK liikmetele tasuta, külalistele 30 eurot.
Registreeru SIIN.

Külastus Mainorisse teemal “Ärist haridusse”
2024-11-19 15:00 - 18:00 | Eesti Ettevõtluskõrgkool Mainor, Suur-Sõjamäe 10a, Tallinn
Tule Eesti Mentorite Koja koosolekule kaasa rääkima, kuidas ühiskondlikult hariduse valdkonda panustada! Külalisena esineb Mainori rektor Andrus Pedai.
Täpsem info:
19. novembril 2024 kell 15-18.00 toimub veebis ja Eesti Ettevõtluse Kõrgkoolis Mainor EMK juhatuse avalik koosolek teemal “Kuidas haridus võiks olla EMK fookuses?” Räägime sellest, mida ja kuidas saaksid EMK mentorid hariduses ära teha.
Saad:

osaleda arutelus ja kaasa rääkida koja tegevustes,
kuulda EEK rektori Andrus Pedai inspireerivat lugu sellest, kuidas on tominud tema areng ja liikumine ärist haridusse ja millised olid väljakutsed.

Osalemine toimub läbi veebi, kiiremad registreerujad saavad soovi korral tulla kohapeale (kuni 5 inimest).
Osalemislingi saadame registreerunutele.Üritus on mõeldud EMK liikmetele ja on tasuta.
Registreeruda saad SIIN.

Lisainfo: Ülle Susi, susi.ulle@gmail.com

Kohtumiseni!

Eesti Mentorite Koja jõuluüritus
2024-12-03 18:00 - 22:00 | Food Studio, Telliskivi 60a/7, Tallinn
Head mentorid ja sõbrad!
Kutsume teid osalema Eesti Mentorite Koja jõuluõhtul, mis toimub 3. detsembril 2024 kell 18:00–22:00 Food Stuudios (Telliskivi 60a/7).
Sukeldume Prantsuse kööki
Food Stuudio karismaatilise koka juhendamisel valmistame 3-käigulise Prantsuse õhtusöögi. Meid ootavad maitseelamused, loovus ja koos tegutsemine – vahva õhtupoolik heas seltskonnas.
Miks tulla?

Õpime uusi oskusi Prantsuse köögi vallast,
arutleme lõppeva aasta üle,
naudime head toitu ja seltskonda.

Asukoht ja parkimine
Food Stuudio asub Telliskivi loomelinnakus, Kivi Paber Käärid kõrval ja Lendava Taldriku vastas.

Ühistranspordiga tulles: lähim trammipeatus on “Telliskivi”, Balti jaama saab rongi ja trolliga.
Autoga tulles: Telliskivi tänaval on tasuta parkimine enne raudteed (Kristiine poolt tulles) ja mõned tasulised kohad pärast raudteed (Kesklinna tsoon). Parkida saab ka loomelinnaku hoovis tsoonides EP18 ja EP86.

Osalustasu: 35 eurot EMK liikmele ja 70 eurot külalisele.
Registreeru üritusele siin: Eesti Mentorite Koja jõuluüritus 03.12.2024. Kell 18:00 -22:00. Food Stuudio. Prantsuse köök (google.com)
Ootame teid!

Töötuba "Coachiv juhtimine" koolitajate Aili Nurmeotsa ja Jaanika Rannulaga
2025-01-08 14:30 - 15:30 | Zoom
8. jaanuaril toimub Aili Nurmeotsa ja Jaanika Rannula juhendamisel töötuba „Coachiv juhtimine“.

Töötoas jagavad nad:• Kuidas ja miks coachiva juhtimise käsiraamat sündis?• Mis on coachiv juhtimine ja mida ta ei ole?• Kes on võimust vaba võrdne partner? Kas juht saab võimust vaba olla?• Milline on coachiva juhtimise kompass?• Teeme koos läbi ka coachiva juhtimise häkatoni

Koolitajad paluvad osalejatel julgelt ette mõelda ja meenutada mõnda juhtimise kogemuslugu, mis on seotud kas tulemuslikkuse, koostöö, pühendumuse või arenguga. Siis saame koos avada üht kogemuslugu ja leida sellele uusi vaatenurki, võimalusi ja lahendusi.

Koolitajatest:Nii Ailil kui Jaanikal on üle 20 aastane juhtimiskogemus, mõlemad on staažikad coachid ja koolitajad. Nad on koostanud coachiva juhtimise käsiraamatu „Kuidas olla juht, keda sinu inimesed päriselt vajavad“.

Töötuba toimub 8. jaanuaril kell 14.30-15.30 Zoomis. Osalemislink saadetakse registreerunutele.

Töötuba on tasuta.

Tule kuulama ja kaasa rääkima!

Registreeruda saad siin: https://docs.google.com/…/1FAIpQLSeZsz2nd051Ph…/viewform

Lisainfo: Kaire Viil, kaire.viil@gmail.com

Viimsi Gümnaasiumi külastus
2025-01-31 14:00 - 16:30 | Viimsi kool, Randvere tee 8, Tallinn, Viimsi, 74001
Eesti Mentorite Koda kutsub sind reedel, 31. jaanuaril kl 14.00-16.30, Viimsi Gümnaasiumisse!Meid võtab vastu Mentorite Koja liige, koolijuht ja haridusmentor Karmen Paul, kes jagab, kuidas mentorluse kasutamine on mõjutanud koolielu, õpitulemusi ja õpetajate töörahulolu.Vastuse saavad küsimused:Milline on kooli mentorluse mudel? Kuidas see töötab?Milliseid tööriistu kasutatakse?Millised väljakutsed on koolielus?Kuidas siin edu mõõdetakse?– Asukoht: Viimsi Gümnaasium, Tammepõllu tee 2, Haabneeme (NB! mitte segamini ajada Viimsi kooliga).– Parkimine: soovitame parklat Artium (Randvere tee ääres). Koolimaja asub sealt lühikese jalutuskäigu kaugusel.Registreerumine: Viimsi Gümnaasiumi külastus

Kontakt: Karmen Paul, +3725 693 1918

Võimuintelligentsuse töötuba vol 2
2025-02-19 13:00 - 17:00 | Tallinna Teeninduskool, Majaka 2, Tallinn
Kolmapäeval, 19. veebruaril, kl 13-17.00 toimub Tallinna Teeninduskoolis Võimuintelligentsuse töötuba vol 2. Läbiviijaks on koolitaja Viktoria Saat.
Oodatud on nii esimeses töötoas osalejad kui ka uued huvilised!
Võimuintelligentsuse töötoas teadvustame, millistele võimu liikidele me erinevates olukordades toetume ning mis on võimu üle- ja alakasutamine juhtimises ja mentorluses.
Räägime staatusest:
– mis aitab teadvustada rolliga kaasnevat kõrget ja madalat staatust,
– kuidas kõrge ja madala staatuse tajumine ja aktsepteerimine toetab meie enesekindlust,
– kuidas oma menteed staatuse aktsepteerimisel toetada.
Praktiseerime sisemise konflikti juhtimist ja lahendamise toetamist nii iseenda kui ka mentee puhul.

Koolitaja:
Viktoria Saat on psühholoog, coach ja superviisor ligi 30-aastase kogemusega töös gruppide ja indiviididega kliinilise-, hariduse- ja ärivaldkonnas. Viktoria on Diamond Power Index®, Power Intelligence® sertifitseeritud coach, raamatu „Suhte alkeemia“ autor (Eesti Ajalehed, 2010), International Supervision and Coaching Institute – ISCI juhatuse liige ja õppejõud, ESCÜ liige. Viktoria nõustab ja koolitab teemadel: vaimne tervis ja heaolu, enesejuhtimine, konfliktide lahendamine, võimuintelligentsus, meeskonnatöö, isiklik ja professionaalne areng, kaasav juhtimine, kriiside ja muutuste juhtimine. www.viktoriasaat.ee

Osalustasu:

EMK liikmetele: 55 €
Külalistele: 105 €

Registreerimine:
Kohtade arv on piiratud (16 osalejat). Ole kiire ja broneeri endale koht! Registreeru hiljemalt 9. veebruariks 2025 siin:
🔗 Registreerimisvorm
Küsimuste korral kirjuta: Katrin Kelder, katrin.kelder@gmail.com

Ootame sind!

Riigikantselei külastus
2025-04-25 14:00 - 17:00 | Stenbocki maja, Rahukohtu 3, Tallinn, Estonia
Läheme tutvuma Riigikantseleiga. Saame teada, kuidas on seotud mentorlus ja kõrged riigiteenistujad. Meid võtab vastu Eesti Mentorite Koja mentor ja Riigikantselei personalijuht Ave Kala.
Registreeruda saab kuni 21. aprillini siin.
Üritus on tasuta. Kohtade arv on piiratud, seega ära oota registreerimisega!
P.S. Palun tule kohale aegsasti. Kaasa võta palun isikut tõendav dokument (ID-kaart või pass). Sissepääs on registreeritud nimekirja alusel.
Üritust pildistatakse.
Foto: Riigikantselei koduleht

Arengurakett: Mentoriks olemise kunst
2025-05-29 12:00 - 17:00 | Eesti Panga Iseseisvussaal, Estonia pst 13, Tallinn, 15095
29. mai 2025 | Eesti Panga Iseseisvussaal
Koostöös: Fontes Alumni Club ja Eesti Mentorite Koda
Mentorlus on kunst – teadlik, tundlik ja inspireeriv. See on oskus kuulata ja suunata, luua ruumi arenguks ja kasvada koos teise inimesega. Hea mentor on oma teekonnal pidevas liikumises – arenev, peegeldav, õppiv.
Just mentoriks olemise kunstile on pühendatud seekordne Arengurakett – eksklusiivne seminar ainult mentoritele, mille korraldavad üheskoos Fontes Alumni Club ja Eesti Mentorite Koda. Seekordne Arengurakett toimub Eesti Panga Iseseisvussaalis.
Terve päev on täis inspiratsiooni, teadmisi ja kogemuste jagamist.
Mentoriks olemise kunsti avavad meiega:

Ülo Kaasik, Eesti Panga asepresident.
Gerd Kanter, EOK asepresident, olümpiavõitja.
Riivo Tuvike, Tallinna Lennujaam juht.
Sirje Kautsaar, Rae Riigigümnaasium juht.
Mari Aak, Riigiprokuratuur arendusnõunik.
Maarja Oviir-Neivelt, Lapse Heaolu Arengukeskus asutaja.
Dr. Ingmar Lindström, Perekliinik asutaja.
Monika Tamla, Riigikantselei tippjuhtide kompetentsikeskus nõunik.

Lavale astuvad ka Tiiu Allikvee, Fontes mentorluse valdkonna juht ja Anu Prandi, Eesti Mentorite Koda juhatuse esinaine.
Praktilise arenguampsu eest hoolitsevad Pille Pesti, Juta Palmeri ja Piret Jamnes, Fontesest.
Päeva modereerib Gunnar Toomemets, Eesti Mentorite Koda juhatuse liige ja Fontese kaaskoolitaja.
Miks osaleda?

Inspireerivad lood ja vaated erinevatest valdkondadest – kogenud mentorid ja juhid jagavad vahetult enda ja oma organisatsioonide arenguteekondi
Praktilised töötoad ja arutelud – võimalus õppida, peegeldada ja katsetada
Eksklusiivne keskkond ja eriline kogemus – kohtumine mentoritega Eesti Panga väärikas saalis

PANE TÄHELE!
Eesti Pank on kõrge turvalisusega hoone ja seetõttu on mõned juhised:

Registreerimisel tuleb esitada isikukood.

Sisenemine vaid eelneva registreerimise ja ID-kaardi või passi alusel.

Sissepääs külaliste uksest, vaata lisatud jooniselt ning toimub vaid ajavahemikus 11:45–12:15.

Kohtade arv on piiratud – registreeru kohe!
Arengurakett on koht, kus mentorid saavad ise kasvada. Kus areng on kunst. Ja kunsti kaudu sünnib uus mõte.
Kohtumiseni!

EMK hooaja avaüritus
2025-08-25 14:00 - 17:30 | Põhjala tehas
25. augustil kl 14.00 toimub Eesti Mentorite Koja uue hooaja avaüritus Põhjala tehases!

Peaesinejana inspireerib mentor Raul Rebane! Raul on muuhulgas aidanud olümpiavõitja Gerd Kanteril uute tasanditeni jõuda.

Kuuleme: Mida tähendab Rauli jaoks mentorlus? Kuidas ta leidis oma menteele, Kanterile, just need õiged käivitavad päästikud? Kas mentorlusel võiks olla ühiskonnas suurem roll?

Lisaks tutvustame Eesti Mentorite Koja juhatuse kandidaate. Uute juhatuse liikmete valimine toimub pärast üritust digitaalselt.

Osalustasu: 20 eurotToimumiskoht: Põhjala tehas, Ankru saal (Ankru 10)

Registreeruda saad kuni 19.08 siin.
Kohtumiseni!

Improviseeritud suhtluskoolitus - Improteater Impeerium
2025-11-12 16:00 - 19:00 | Improteater Impeerium, Ankru 10, Tallinn, Estonia
Enamik meist on tundnud, et võõrastega kontakti loomine võib vahel olla paras pähkel. Tekib ebamugavustunne ja mõte võib kinni joosta. See võib juhtuda nii uue menteega tööolukorras, võrgustumisüritusel, kui ükskõik mujal.
Seejuures on mentorile kontakti loomise oskus üks olulisemaid kompetentse – see aitab luua usalduslikku sidet, mis on hea koostöö aluseks.
Eesti Mentorite Kojal on selleks otstarbeks just õige üritus tulemas: „Improviseeritud suhtluskoolitus“ Improteater Impeeriumiga!
Tule 12. novembril Impeeriumisse ja harutame suhtlemise teema koos lahti! Astume vahvate Improteatri juhendajate eestvedamisel„kastist välja“ ja praktiseerime uusi suhtlemisoskusi.
Üritus on TASUTA.
Registreeruda saab 7. novembrini SIIN.
Korraldus ja lisainfo: Veiko Hintsov, veiko.hintsov@gmail.com
Kohtumiseni!

Eesti Mentorite Koja jõuluõhtu
2025-12-10 17:00 - 21:00 | Kohvik Bästard, Põhjala tehas, Marati 5-2, Tallinn
10. detsembril toimub Põhjala tehases, kohvikus Bästard, Mentorite Koja jõuluõhtu.
Saame osa muusikalisest õpiampsust, naudime maistvat õhtusööki ja head seltskonda.
Dali Kask viib läbi interaktiivse muusikalise õpiampsu: “Helide ja muusika mõju”.

Loengu kirjeldus:
Mentor peab menteega töötades oskama tunnetada ja luua ruumi meie ümber. Meie ümber on alati kõikvõimalikud helid. Mida helid ja eriti muusika meiega teeb ja kuidas seda helitausta ära kasutada, et aidata ennast, või luua sobivat keskkonada? Sellesse põnevasse maailma kutsub meid Dali Kask, kes on Eesti juhtiv helidisaini ekspert ja muusikapsühholoog. Tema töö ühendab muusika mõju mõistmise turunduse, avaliku ruumi helikujunduse ja vaimse heaolu teemadega.
Saad teada:

kuidas helid ja muusika meid mõjutavad,
kuidas helisid ja muusikat oma meeleolu suunamiseks ja stressi leevendamiseks kasutada,
mis on helidisain ja kuidas saab luua helilise identiteedi brändi.

Osalustasu:
EMK liikmele: 25 eurot.
Mitte-liikmele 50 eurot
Registreeruda saad kuni 4. detsembrini siin.
Kohtumiseni!

VEEBIAMPS: kuidas keelemudelid muudavad mentori elu?
2026-01-09 09:00 - 10:00 | Teams
Keelemudelid on tulnud, et jääda. Kuidas neid kasutada, et tõhusamalt tegutseda?
Mentor Kalev Pihl on tehisaruga hästi sina peal ja selgitab:

Mis on keelemudelid ja miks neid tehisintellektiks peetakse
Kuidas keelemudelid personaalset arengut pidurdada võivad
Kuidas keelemudelid personaalset arengut toetada saavad

Esineja Kalev endast:
Ma olen Mentorite Koja revisjonikomisjoni pikaajaline liige ja suur mentorluse entusiast juba üle kümne aasta! Lisaks olen leidnud aega tegeleda infotehnoloogia, matemaatika, õpetamise ja juhtimisega juba eelmise sajandi lõpust.
Veebiamps on tasuta!
Toimub Microsoft Teams’is, registreerunutele saadetakse link.
Registreeruda saab SIIN.
Kuulmiseni!
